" See, kas sinust kusagil kirjutatakse või mitte ja kas sinu nimeks jääb ka edaspidi Miikael või otsustab keegi sind pühalikult Taevast Langenud Kuldseks Vareseks nimetada, ei oma küll mitte mingisugust tähtsust," selgitas ta väga rahulikult, justkui rääkides nelja aastase lapsega, mitte aga ühega universumi vanimatest asukatest. "Olemas oled sa igal  juhul," lisas ta profülaktika mõttes, et Miikaeli maharahustamine ikka kindlasti õnnestuks. Iial ei võinud teada, mida saadab korda üks paanikahoos ingel.